b"\n_START_ARTICLE_\nEkliptika\n_START_PARAGRAPH_\nEkliptika (sengrie\xc4\xb7u: \xe1\xbc\x94\xce\xba\xce\xbb\xce\xb5\xce\xb9\xcf\x88\xce\xb9\xcf\x82 \xe2\x80\x94 'aptumsums') ir debess sf\xc4\x93ras pilnais ri\xc5\x86\xc4\xb7is \xe2\x80\x94 gada laik\xc4\x81 Saules centra veiktais no Zemes redzamais ce\xc4\xbc\xc5\xa1. Ekliptikas nosaukums radies no t\xc4\x81, ka uz t\xc4\x81s notiek visi M\xc4\x93ness un Saules aptumsumi. Ar\xc4\xab citu Saules sist\xc4\x93mas plan\xc4\x93tu redzamais ce\xc4\xbc\xc5\xa1 ir ekliptikas tuvum\xc4\x81. Ekliptikas plakne sakr\xc4\xabt ar Zemes orb\xc4\xabtas plakni un t\xc4\x81 ar debess ekvatora plakni veido 23\xc2\xb07' lielu le\xc5\x86\xc4\xb7i. Ekliptika iet cauri visiem zodiaka zvaigzn\xc4\x81jiem._NEWLINE_Pla\xc5\xa1\xc4\x81k\xc4\x81 noz\xc4\xabm\xc4\x93 par ekliptiku m\xc4\x93dz d\xc4\x93v\xc4\x93t jebkuru gaismu izstarojo\xc5\xa1a vai atstarojo\xc5\xa1a debess \xc4\xb7erme\xc5\x86a pilno ri\xc5\x86\xc4\xb7i."